62019TO0881_INF
Rettens kendelse (Femte Afdeling) af 9. september 2021 –GABO:mi mod Kommissionen
(Sag T-881/19)
»Voldgiftsbestemmelse – sjette og syvende rammeprogram for forskning, teknologisk udvikling og demonstration (2002-2006 og 2007-2013) – rammeprogrammet for forskning og innovation »Horisont 2020« (2014-2020) – tilskudsaftaler – modregning af fordringer – rette sagsøgte – tilsidesættelse af formkrav – procesreglementets artikel 76, litra d) – åbenbart afvisningsgrundlag«
1.
Retslig procedure – indbringelse af sag for Retten på grundlag af en voldgiftsklausul – status som sagsøgt – tilskudsaftaler tildelt inden for rammerne af det sjette og syvende rammeprogram for forskning, teknologisk udvikling og demonstration (2002-2006 og 2007-2013) samt rammeprogram for forskning og innovation »Horisont 2020« (2014-2020) – tilskudsaftaler indgået med Forvaltningsorganet for Forskning (REA) – sag anlagt mod Kommissionen – åbenbart afvisningsgrundlag
(Art. 272 TEUF; Rådets forordning nr. 58/2003, Kommissionens gennemførelsesafgørelse 2013/778)
(jf. præmis 27-31)
2.
Retslig procedure – stævning – formkrav – fastlæggelse af søgsmålets genstand – kort fremstilling af anbringenderne – generel henvisning til andre skriftlige indlæg, der er vedlagt som bilag til stævningen – afvisning
[Art. 272 TEUF; statutten for Domstolen, art. 21, stk. 1, og art. 53, stk. 1; Rettens procesreglement, art. 76, litra d)]
(jf. præmis 35-39 og 47-50)
Angående
Søgsmål i henhold til artikel 272 TEUF med påstand om, at Europa-Kommissionen tilpligtes at refundere de støtteberettigede omkostninger, som sagsøgeren har afholdt dels fra august 2015 til april 2016 og dels under den foreløbige insolvensbehandling, dvs. 1680681,82 EUR med tillæg af renter på 76552,6 EUR, i henhold til tilskudsaftaler tildelt inden for rammerne af det sjette og syvende rammeprogram for forskning, teknologisk udvikling og demonstration samt rammeprogrammet for forskning og innovation »Horisont 2020«.
Konklusion
1)
Sagen afvises.
2)
GABO:mi Gesellschaft für Ablauforganisation:milliarium mbH & Co. KG betaler sagsomkostningerne.